C 157/10
DA
Den Europæiske Unions Tidende
3.5.2023
42. opfordrer indtrængende det kommende spanske formandskab til at arrangere en debat på højt plan om den fremdrift, der er behov for på EU-niveau, for at gennemføre verdensmålene i tide.
Debatten bør foregå på ministerniveau i Rådet (almindelige anliggender) og sende et klart signal til Kommissionen om vigtigheden af verdensmålene.
Udfordringer og vejen frem
43. fremhæver behovet for bedre forbindelser mellem verdensmålene og de nationale genopretnings- og resiliensplaner, da finansiering er den største udfordring for 47 % af byerne og regionerne i forbindelse med gennemførelsen af verdensmålene (7), og da der stadig er 225 mia.
EUR til rådighed for medlemsstaterne fra genopretnings- og resiliensfaciliteten; 44. tilskynder også alle forvaltningsniveauer til at integrere verdensmålene i deres budgetter og finansielle værktøjer for at afhjælpe finansieringskløften; 45. understreger betydningen af EU-støtte til udvikling af uddannelses- og kapacitetsopbygningsaktiviteter, eftersom kapacitet med hensyn til både færdigheder og personale er en udfordring for 44 % af byerne og regionerne (8); 46. opfordrer små og mellemstore virksomheder (SMV'er) til at udarbejde og gennemføre bæredygtighedsstrategier i deres virksomheder, da kun 24 % af disse i øjeblikket har konkrete planer om at nedbringe deres CO2-fodaftryk (9).
Udvalget understreger behovet for at støtte SMV'erne i den henseende og for at styrke de relevante tiltag på europæisk, nationalt, regionalt og lokalt plan; 47. efterlyser bedre og mere struktureret koordinering mellem de forskellige forvaltningsniveauer, hvor EU bør gå forrest med et godt eksempel, bl.a. gennem en mere inklusiv forvaltning af det europæiske semester og en struktureret dialog med interessenter om verdensmålene; 48. efterlyser større lederskab fra EU-institutionernes side med hensyn til kommunikationen om verdensmålene.
Ikke alle interessenter er bekendt med rammen, og en prioritering af verdensmålene på EU-plan og nationalt plan kunne hjælpe med at styrke det politiske engagement på alle niveauer og forbedre kendskabet til verdensmålene på lokalt plan; 49. opfordrer til, at verdensmålene med udgangspunkt i OECD's anbefalinger benyttes til at prioritere gennemførelsen af den europæiske søjle for sociale rettigheder og forbedring af sociale og lokale tjenester for socialt dårligt stillede grupper, tilskynde til dekarbonisering af bygninger, udvide den bæredygtige infrastruktur for cyklister, fodgængere og elektriske køretøjer samt forbedre interessenters deltagelse i lokaliseringen af verdensmålene med henblik på genopretning; 50. mener, at Kommissionen bør supplere den grønne taksonomi som bidrag til gennemførelsen af den grønne pagt ved hurtigst muligt at fremsætte forslag om at indføre en social taksonomi.
Uden en social taksonomi mangler investorer og virksomheder klare retningslinjer for, hvad der skal betragtes som »socialt støtteberettiget«.
Det gør det vanskeligt at finansiere socialt motiverede aktiviteter inden for sundhedspleje, socialt boligbyggeri, sociale tjenester m.m.; 51. foreslår, at EU-institutionerne og medlemsstaterne støtter og finansierer lanceringen af uddannelsesinitiativer til at fremme kapacitetsopbygning i offentlige enheder og private organisationer i forbindelse med udarbejdelsen og gennemførelsen af rapporter og strategiske planer vedrørende verdensmålene; 52. understreger, at uddannelse er en grundlæggende rettighed uanset økonomiske muligheder, og foreslår desuden, at det forvaltningsniveau, der er ansvarligt for uddannelse, indfører flere koncepter for bæredygtig udvikling i læseplanerne lige fra børnehave- til universitetsniveau; 53. foreslår, at der iværksættes en interinstitutionel EU-kommunikationskampagne, der klart knytter opfyldelsen af verdensmålene til forbedring af borgernes livskvalitet i alle områder;
(7) (8) (9)
OECD (2022), »The Sustainable Development Goals as a framework for COVID-19 recovery in cities and regions«, OECD Regional Development Papers, nr.
26, OECD Publishing, Paris.
OECD (2022), »The Sustainable Development Goals as a framework for COVID-19 recovery in cities and regions«, OECD Regional Development Papers, nr.
26, OECD Publishing, Paris.
Kommissionen, 2022: Eurobarometer: EU SMEs working towards sustainability: https://single-market-economy.ec.europa.eu/news/eurobarometer-eu-smes-working-towards-sustainability-2022-03-28_en.